Jermaine Pennant

**Jermaine Lloyd Pennant** (født 1983) er en engelsk tidligere fotballspiller.

Pennant er halvt jamaicansk, men valgte å spille for . Han spilte totalt 42 landskamper på alderbestemt nivå.

## Klubbfotball
## Arsenal
Pennant ble signert bare 15 år gammel fra Notts County for 2 millioner pund, en rekord for en ung spiller på den tiden. Pennant hadde en del disiplinære problemer, blant annet brudd på reglene i forbindelse med U21-landskamper, der han ved ett tilfelle ble sendt hjem av trener Howard Wilkinson. Han ble også utvist i en landskamp mot Polen for å slått ned en motspiller.

Pennant sin karriere så lovende ut. Han debuterte på Arsenals førstelag bare 16 år og 318 dager gammel, i en kamp mot  i ligacupen den 30. november 1999. Den gangen var det den yngste spilleren på A-laget noensinne. Han slo Gerry Wards rekord med to dager. Pennant fortsatte med å spille ligacup-kamper for Arsenal. Hans ligadebut kom først i august 2002. Han scoret et hat-trick mot  i mai 2003. Det ble hans eneste ligamål for Arsenal, og han lyktes ikke med å spille seg til en fast plass på laget. De siste sesongene i klubben var han utlånt til klubbene ,  og .

### Birmingham
Pennant var lånt ut til Birmingham City for 2004/05-sesongen. I januar 2005 ble Pennant arrestert og tiltalt for fyllekjøring etter å ha kjørt bilen i en lyktestolpe i Aylesbury, mens han var på en 16 måneder lang periode uten førerkort og forsikring. Etter å ha blitt arrestert, oppga Pennant innledningsvis navnet til sin lagkamerat fra Arsenal, Ashley Cole. Under rettssaken erklærte Pennant seg skyldig og ble dømt til 90 dagers fengsel. Han ble sluppet ut på prøve etter 30 dager, og gikk umiddelbart tilbake til å spille for Birmingham, selv om han måtte bruke elektronisk armbånd mens han spilte. Pennant signerte en overgangsavtale med klubben i april 2005. I 2005/2006-sesongen rykket Birmingham City ned, og spekulasjoner begynte å gå om overganger til andre klubber for Pennant.

### Liverpool
I juli 2006 gikk Pennant til  for en overgangssum på rundt 6,3-6,7 millioner pund, der Arsenal skal ha mottatt 25%. Den 20. januar 2007 scoret han sitt første mål for Merseyside-laget i en 2–0-seier over . Et stykke ut i 2008/2009-sesongen hadder ikke Pennant spilt en eneste kamp for Liverpool på over to måneder. På julaften i 2008 ble ryktet at den spanske  hadde blitt enig med Liverpool om en overgang for Pennant for 3 millioner pund. Etterhvert ble det likevel kjent at denne avtalen ikke ble noe av, da Real hadde trukket seg. Samtidig med at overgangen strandet, ble det kjent at  var interessert i Jermaine. Manageren Phil Brown i Hull City viste også sin interesse. Bare dager senere fikk Pennant et tilbud om en pre-kontrakt med italienske AC Milan, slik at kunne gå gratis som Bosman-spiller den 1. juli 2009 når kontrakten hans med Liverpool gikk ut. Pennant ønsket selv å bli på Anfield.

### Portsmouth
Den 16. januar 2009 aksepterte Liverpool et bud fra  på Pennant, som ble hevdet å være på 2 millioner pund. Etter forhandlinger ble klubbene i stedet enig om en utlånsavtale for resten av sesongen. Etter overgangen uttalte Pennant til media at «Det gleder meg at Tony Adams snakker engelsk. Jeg vet ikke om det er den engelske mentaliteten som Rafael Benitez misliker, men det er ikke mange engelske spillere i Liverpool. Jeg nevnte det samme da jeg var i Arsenal, så jeg antar at jeg ikke har hatt mye hell med utenlandske managere».

Pennant debuterte den 24. januar 2009 i en FA-cupkamp hjemme mot Swansea City, der «Pompey» ble slått ut av cupen med et 0–2-tap.

### Real Zaragoza
Den 9. juli 2009 bestod Pennant en medisinsk sjekk og signerte en treårskontrakt med Real Zaragoza. Han debuterte i La Liga på sesongens første serierunde, og spilte 71 minutter i Zaragozas 1–0-seier over Tenerife. Den 24. februar 2010 ble han irettesatt av trener José Aurelio Gay etter å ha møtt for sent til trening. Da dette skjedde for tredje gang i løpet av to uker ble sendt hjem med en disiplinærstraff, og spilte aldri for Real Zaragoza igjen.

### Stoke City
Den 31. august 2010, den siste dagen i sommerens overgangsvindu, inngikk Pennant en fire måneders låneavtale med Premier League-laget . Han debuterte for Stoke som innbytter i hjemmekampen mot  den 13. september 2010. Manager Tony Pulis ønsket å gjøre Pennants lånebytte permanent i overgangsvinduet i januar. Pennant uttrykte også ønske om å bli værende i Stoke etter låneperioden.

Pennant gikk til Stoke på en permanent overgang den 29. desember 2010, og signerte en to og et halvt års kontrakt. Han scoret sitt første mål for Stoke i en 4–0-seier over  i mars 2011, bidro med en assist i klubbens 5–0-seier over  i FA-cupsemifinalen og scoret sitt andre mål for sesongen da de slo  3–0 en uke senere. Han scoret også mot sin tidligere klubb, Arsenal. Pennant spilte i FA-cupfinalen i 2011, da Stoke tapte 1–0 mot Manchester City.

Pennant fikk draktnummer 7 før starten av 2011/2012-sesongen, men gikk tilbake til nummer 16, ettersom et stort antall fans allerede hadde kjøpt en kopidrakt med navnet og det gamle nummeret hans. Pennant hadde en variabel sesong da han spilte i 40 av klubbens 59 kamper, og hjalp laget med å nå åttendedelsfinalen i UEFA Europa League og kvartfinalen i FA-cupen. Men problemer utenfor banen dominerte Pennants sesong. Han brøt klubbens portforbud to ganger, før kampene mot  og , noe som førte til spekulasjoner om hans fremtid i klubben. Da vingen Michael Kightly ankom før 2012/2013-sesongen klarte ikke Pennant å beholde plassen på laget og den 12. oktober 2012 gikk han til Wolverhampron på en nødlåneavtale i tre måneder. Han returnerte til Stoke i januar 2013, etter å kun ha startet i 10 kamper for Wolves. Pennant var fremdeles ute av Stokes førstelag, og så ut til å måtte forlate klubben etter sesongen. Den nye Stoke-manageren Mark Hughes tilbød imidlertid Pennant en ettårskontrakt, som han aksepterte. Pennant spilte seg inn på laget igjen i 2013/2014-sesongen, og den 31. august 2013 scoret han på et frispark i en 1–0-seier over . Resten av sesongen var ingen suksess, og kontrakten ble terminert i januar 2014.

Pennant avsluttet fotballkarrieren i 2017, etter å ha hatt korte opphold i blant andre  og , samt i India og Thailand.

## Meritter
****
* 24 landskamper for England U21

**[[Arsenal FC]]**
* 2001 FA Youth Cup
* 2004 Charity Shield

**[[Liverpool FC|Liverpool]]**
* 2006 Charity Shield

## Referanser


## Eksterne lenker
* 
*  Footballdatabase.com om Pennant
*  Liverpool.no om Pennant
*  Liverpool FC sin bio om Pennant